
Pulakna 


HIAI LAIBU kisuangsawn li Hindan Hoih kichite Laisiangthou a bul- 
phuh akigelh ahi, Laisiangthou in mihing hin dingdan hia a gen dan 
tawh kizawi tawn. 

Naupang i chih hai lou hialte ahi ua, nulepate’ mitmei, a maitai 
uh leh maigum uh bang a mankhe pahpah thei uhi. Tuachi hi’n, 
insunga n ulepate omdan in a hinna uah i theih louh kalin gen tampi 
a na nei man hi. Nulepate kam khauh leh gum ahih ua leh tate 
tuachi dia hilh ngai lou in a hongtuachi ngal mai ua, kamdam leh 
nelhuai leh omdan hoihte ahih ua leh tuachi mah honghi tou ngal- 
mai uh hi’n a kithei. Huaiziakin ahi, in tuh School hoihpen ahi a 
kicbih. Nulepate’ hinkhua tuh naupang’ copy-bu ahi. 

Naupang a lungsim uh bangmah tawh kihel khawm lou a chim 
kilkel ahih lai hun chi hoih chi pha khantoute tuh hun laitak ahi. 
Hichih lai naupang thil theih-a a theih vilvel ding ua i deih leh a 
theihsiam theih dingdan pen ua a lungsim ua guanlut mengmengna 
dia hun hoih ahi. Hiai laibu tuachi ding deihna a kigelb ahi, nau- 
pangte a hinkhua uh a hoihlama honsektou leh honlamtou ding. Hia’h 
sinsaktute in a nulepate tuachih dia a thuaptu lei ahi zaw uhi. ‘ Naupang- 
in kum thum a chin ma’n itna a nei theita” (Sheila Graham). 

Hiai laibute gelhna ah Pu Fr. J.D. Pereira gelh Practical Moral 
Science bute etton pen a neih leh ei kalchara kigelh ahi. Hiai laibu’n 
a deihten leitunga tangte a din a, luite a luan sungteng mihing hin¬ 
khua ah tul ni chih a neih a uphuai kei School a tawi dia hoihzaw 
i neih ma taksap awnghu a tawi dia pomthei thuneihna neite tung 
ah ka lung a dam hi. 

1. PATHIAN HON-SIAMTU AHI 


Pathian hiai khawvel kilawm Siamtu ahi. Thil hing leh 
hsnglou tengteng A bawl ahi. Van leh i kim khawvel a thil 
tengteng A bawl vek ahi. 

Pathian eite banga melput hiarn sapum neite ahi kei. Kha 
A hi. Pathian koipeuh ah chiklaipeuh in a om. Aman bangkim 
A thei suak vek hi. 

Mihingte, ganhingte, vasate leh guilekungte Pathian siam 
ngenta ahi. A siam louh bangmah a om kei. Mi piangthak i 
hih ua leh Amah kiang van ah i pai ding uhi. Van tuh nopna 
leh kipahna ngena dim ahi, 

Pathian kei hon Siamtu ahi a, 

A thilsiam ka hi. 

HIHDING 

1. Dawng in: 

(1) Pathian kua ahia? 

(2) Pathian-in sapum a nei hia? 

(3) Pathian-in theih louh a nei hia? 

2. A awnnate hudim in: 

(1) Pathian-in thil hing leh_te a siam. 

(2) Pathian_ahi. 

(3) Pathian _ chiklaipeuh in_. 

2. PATHIAN OM GIGE AHI 

PATHIAN-in bul chih a nei kei. A na orn gigea, A om 
gige a, huan A om gige ding hi. Tawp chih a nei kei. A 
kikhek himhim kei. Tangtawn A hi. 

Pathian hiai vannuai Siamtu leh Hondamtu ahi. A Heu- 
tupa sitheilou ahi. 

Pathian van ah a teng. Van A inn ahi. Huai apan van¬ 
nuai vai A honhawm. Thil tengteng A thei vek a, A mu vek - 
mi kuamah dang-in a muh theihlouh hiam a muhlouhte nangawn. 

Pathian koipeuh ah a om. Mihingte leh ganhingte, sing- 
leloute - Pathian khutsuak ngenta ahi. 


HIHDING 

!. Dawng in: 

(1) Pathian-in bul a nei hia? 

(2) Pathian a kikhek ngei hia? 

(3) Pathian koia teng ahia? 

(4) Pathian-in omlouhna mun a nei hia? 

2. A awnnate hudim in: 

(1) Pathian-in _ a nei kei. 

(2) Pathian a __ kei. 

(3) ._A hi. 

(4) Pathian hiai_leh Hondamtu ahi. 

(5) Pathian 


a om. 



3. PATHIAN THEI INLA, IT IN 


PATHIAN i Pa uh leh ei lion Siamtu ahih ziakin i theih 
ding uh ahi. Amah apan i hi ua, i sih chiang un A kiang ah 
i pai kik ding uhi. 

Pathian A tungtang zak bang, sim bang leh ngaihtuah 
bangin i thei thei uhi. I kim ua A thilsiamte muh-in Amah i 
thei thei uhi. 

I neih taphot uh Amah honpiak ahih ziakin Pathian i Pa 
uh i it ding uh ahi. Aman honit a, A honkem hi. 

Pathian i lungtang tengteng ua i i ding uh ahi. I lungtang 
bang, kha bang leh lungsim banga i it ding uh ahi. Amah 
vanga hingdam leh khawsa thei i hi phet uhi. 

Pathian-in a honit ziakin A Tapa tang neihsun Jesu in 
eite i khelhna ziak ua si ding lai a hontankhia hi. 


HIHDING 

1. Dawng in: 

(1) Banghangin ahia Pathian i theih ding uh? 

(2) Bangchin ahia Pathian i theih theih ding uh? 

(3) Banghangin ahia Pathian i it ding uh? 

(4) Bangchin ahia Pathian i it ding uh? 

2. A awnnate hudim in: 

(1) I sih chiang un __i pai ding. 

(2) Pathian-in a honit a _ hi. 

(3) Pathian i_ahih ziakin i theih ding uh ahi. 

4. I INN TAK UH 


Pathian i Pa uh van a terms ahi. Eite A tate i hih ziak 
un i inn tak uh van ahi. 

Pathian-in hiai khawvel a honzinsak ahi. I hinkhua uh 
van a i Pa kianga pai kikna dia kisakkholhoa ahi. 

Pathian i theih ua, i it ua, A na i sep ua leh i inn tak 
uah i pai kik thei ding uhi. A man eite a honkipahpih dia, i 
sih chiang un van ah A honsam kik dmg hi. 

Pathian’ thu i man ua, A dan tengteog i zuih aleh Amah 
thei, Amah it leh A na sem i hi uhi. I nulepa ei honit pente’ 

thu man tuh Pathian’ thumanna khat ahi. Na nulepate’ thu 
na mang hia? 

HIHDING 

1. Dawng in: 

(1) I inn tak uh kaw om ahia? 

(2) 1 hinkhua uh bang ahia? 

(3) Bangchia i in tak uh tung thei ding i hi ua? 

2. Bracket sunga a dikloute thaisia in: 

(1) Pathian i Pa un (van, lei, koipeuh) ah inn a nei. 

(2) Hiai khawvel a i hinkhua uh (tunna ding, kisakkholh- 
na, kibawlthakna) ahi. 

(3) Van i (hinkhua, inn, zinna) tak uh ahi. 

3. A awnnate hudim in: 

(1) Pathian-in___ honzinsak ahi. 

(2) Pathian_i hi. 

(3) Pathian* thu i man ua, A dan tengteng i hi. 

5. THUMNA LEH NASEP 

* " '■ *' * ; " .. 

I THUM CHIANGIN Pathian in eite adia a honhihsak 
tengteng ziaka Amah pahtawi hiam A tunga kipahthu gena 
thungen i hi. I thum chiangin Pathian A kiangchina houpih i 
hi a, i kiphatmawh tengteng i ngen hi. 

Ahihhangin thumna kia a hun kei I kiphatmawhte neihna 

ai’n eiten leng na hahkat a i sep ding ahi. Chitaktaka thum 

kawma na hahkat a i sep aleh, Pathian-in eite adia hoih teng¬ 
teng a honpe ding hi. 

Pathian-in nasema thumte a vualzawldan tangthu khat 
gen ni hang. 

Nu genthei khat-in ta thum a nei. A pa un a sihsanna 

kum nga bang a phata. Nu’n anteh peuh zuakin niteng nek- 
ding a maitawm sek. 

Ni khat nu’n anteh zuak ding a mu lah. Tuachin taten 
nekding tua ni’n a nei kei uh. Nu’n, Tate aw, tuni’n sum- 

lepai ka mu himhim kei. Na school kaina lampi uah Pathian 
honpanpih din ngen mai un aw, a chi hi. 

School kiang ah biakinn khat a om. Tate a thumging 
kuaukuau uhi. “Aw ka Pa Pathian uh, ka nu’n tuni’n sumle- 
pai khatbek a mu kei chih na thei hi. Tuachin ka gil uh a 
kial hi. Pa migi leh Toupa aw, hehpihtakin honpanpih in.” 

A thum zawh ua a pawtdok ua leh kongkhak bul ah 
tanghou tun li a mu uhi. “E hei, Pathian migi hina e! I 
thumna uh A hondawng a,” a kichi uhi. 

Tanghou tunte a nu uji• kiang thontawi:ua,; ^ Patbian-in a 
thumna uh dawng abih dan a hilh uhi. Tuachiang’ a nu’n 
h'ai a chi. “ V hi, tate aw, Pathian-in na thumna uh hondawng 
aim, Abiihhangjyn na gintak bang umbel hilou. Nu migi leh 
hn pihihei i khat-im na thumgtngi uh, a, na za a,, tanghom tunte 
naa koih aim chih < ka za,> hi. a Ahitakin zaw Pathian ahiu hua’ 
na koih dia amah hilh; Riahn Pathian si Pa uh, muanga A 
kia ga thum gige di’n a honsinsak hi.” 

HIHDING 

1. Dawng in: 

(1) Taten ; banghanga tanghou a nu uh kianga tawi ahi ua? 

(2) A hongpai nawn un a nu’n bang a hih ,a£ 

(3) Tate thum lou hi le uh Pathian-in a panpih diam? 

2. A awnnate hudim in: 

(1) Thumna tuh_kiang hontun dia kipha- 

mawh ahi. 

(2) I thum chiangjn Pathian tung_i hi. 

(3) I> thum , kawma na. _i f sep M leh, Pathian-in 

ei adia a honpe ding hi. 



7 


6. I HIH DINGTE 

K A, PA PATH I AN kipakssk taphot ka hih ding. Amah 
thu ka man a, A dante ka zuih ding ahi. Hiaite ka hihdingte ahi: 

Pathian ka theih a ka it ding ahi. 

Amah laudan ka * siam ding,, ahi.; 

Amahi; ka biak ding ahi 
Pathian’ dante ka zuih ding ahi. 

Ka nulepate leh ka schoolpute^ ka zahtak* ding ahi;* 

Ka lesson-te hahkat a. ka zil dirig ahi. 

Kuapeuh tunga ka migit a, ka panpih ding ahi, 

Thudik ka gen gige ding ahi. 

Ganhingte tunga leng t. ka migit ding ahi. 

Pathian in kei hiaite hih din a hondeih. Hiaite hih leng 
A - thu mang ka hi ding hi. 

HIHDING 

1. Dawng in: 

(1) Pathian kipah-sakna dia na hih ding bang ahia? 

(2) Banghanga hiaite hih ding na hia? 

2. A awnnate hudim in: 

(1) Pathian ka it a ka ___ ahi. 

(2) Ka ______ leh __ka zahtak ding ahi. 

(3) Ka __ hahkat a ka zil ding ahi. 

(4) _ ka gen ding ahi. 

7 . I HIH LOUH DINGTE 

Ka PA PATHIAN kipaksaklou peuhmahte ka hih louh 
ding ahi: 

Toupa Pathian’ min zahlou taka ka zat louh ding ahi. 
Ka nulepate bang, ka schoolpute bang leh ka sanga upa- 
zawte bang’ thu manglou a ka om louh ding ahi. 

Zuau ka gen louh ding ahi. 

Mi ka thik louh ding ahi. 

Ka kisaktheih louh ding ahi. 

Mi ka zekhem louh ding ahi. 

Kuamah a poithei ka lawh louh ding ahi. 

Ka guktak louh ding ahi. 

Kuamah ka kinakpih louh hiam ka kilaipih louh ding ahi. 
Ganhingte tung banga leng ka nunsiat louh ding ahi. 

Pathian-in hiaite ka hih ding A hondeih kei. Hiaite ka hih 
leh, A thu mang lou leh Amah kipaksak lou ka hi ding hi. 
Hiaite ka hih leh, ka nulepate kipaksak lou leng ka hi ding. 


HIHD1NG 

1. Dawng in: 

(1) Bang ahia na hih louh ding. 

(2) Banghangin ahia hiaite na hih louh ding? 

2. A awnnate hudim in: 

(1) ... __ ka gen louh ding ahi. 

(2) Ka __ louh ding ahi. 

(3) Mi ka_louh ding ahi. 

8. NA LESSON-TE ZIL IN 

MI a nasepding ginomtaka sem tuh Pathian’ na sem leng 
ahi kawm hi Na nasepding bang ahia? 

Na nasepding pipen tuh na lesson-te hahkat a zil ding 
ahi. Tua hi’n, lai na sim gige a, na lesson-te hoihtaka na 
theih ding ahi. 

Pathian kianga na thum a, A dante na zuih aleh, Aman 
na laizil a honpanpih ding hi. Tuachi kawmin, na lai hahkatin 
zil inla, na schoolpute na theihlouhte dong zel in aw. Examna 
ah copy ken. Tuichih tuh thil diklou ahi a, huan Pathian 
dan bawhsiatna ahi. 

. „ „ i 

Na home-work hih gige in. Hi leh, student hoih na honghi 
dia, Pathian-in honkipahpih ding hi. Na nulepaten leng hon- 
pakta ding uhi. 


HIHDING 

1. Dawng in: 

(1) Na nasepding pipen bang ahia? 

(2) Banghangin ahia examna ah na copy louh ding? 

(3) Banghanga na home-work hih gige ding na hia? 

2. A awnnate hudim in: 

(1) Mi a _ _ __ sem tuh Pathian’ na sem leng ahi. 

(2) Na lesson-te_ding ahi. 

(3) Examna -a copy tuh__ ahi a, huan 

t . ahi. 

9. PATHIAN-IN HOIH A DEIH 

PATHIAN-in A tate mi neizou hiam mi genthei bang, a 
melhoih hiam a melsia bang, a hat h am a hatlou bang, a 

kizen hiam a kizenlou bang, hi le uh A it vek. Rinapi’n ta 
hoih, A dante zui a Amah lungtuakte it tuankholna khat A nei hi. 

Pathian-in ta hoihte abikin a vualzawl a, A kipaksak hi. 
A sih chiang un leng van ah A pii ding hi. Van tuh a nop 
dingdan gen theihlouh ahi. Van ah Amah tawh a kipak kum- 
khua ding uhi. 

A tate laka kuapeuh khelhna a a puklut leh, ta hoih hi 

nawn di’n A panpih nuam hi. A khelhnate uh poi a sak ua, 
hoihna dia theihtawp a pan a lak ua leh, A ngaidam ding hi. 

Ahihhangin a gitlouh zomtouh ua leh, A gawt ding hi. 
Nuam a sa kei ding ua, a kipak kei ding ua, haksa a sai 

d ng ua, a lungkham ding uhi. A nulepate uh leng a kipak 
kei ding ua, a lungkham ding uhi. 

HIHDING 

1. Dawng in: 

(1) Pathian-in A tate bangchin a it a? 

(2) Pathian-in A it tuankhol kuate a hi ua? 

(3) Pathian-in ta hoihte hiai khawlvel ah bangchin 
kipahman a pia a? 

2. A awnnate hudim in: 

(1) Pathian-in A tate _____. 

(2) Pathian-in ta hoihte , _. 

(3) Pathian A ta___ a ngaidam ding. 

10. PATHIAN THUKHENTU DTK AHI 


Pathiaa i Pa itsiam un i gamtatte leng a en. I gamtat hoihte 
uh ziakin kipahman A honpe ding. Gamtat hoihloute bel 
gawtna A honthuaksak ding hi. 

Pathian tuh thukhentu dik ahi. A man i hih taphotte honmu 
a, i hih hoih leh kipahman A honpe ding. Mi kuamah deih- 
sak tuam A nei kei Kuamah tung ah leng A diktat lou sam 
kei. A thukhennate hoihin a dk gige hi. Mi hoihte A vual- 
zawl a, mi giloute A gawt hi. 

Mi’n Pathiaa diktat ahihdan a theih gige leh, hoih leh 
diktat ding ahihdan a theikhe ding. Hiai taagthu etsakna’n a 
pang thei ding hi. 

Kumpipa khat-in a huan kianga lou khat ah inn a lam 
nuam. Hiai lou numei genthei khat’ a ahi. Aman a lou a zuak 
nuam k’a, Kumpipa miten a sub thawh uhi. 

Hiai numei panpihding neilouin a thu omdan thukhentu 
a hilh. Hiai thukhentu’n panpih a chiam hi. 

Ni khat Kumpipa’n tua inn lam a vaetdik laiin, thukhentu’n 
saiip hawm tawh a vanaih hi. Pu aw, nasikha-in hiai inn-mun 
a leitangte hiai saiip ah a thundim thei diam? a chi a. 

Kumpipa’n lem a sa. Saiip a kithundimta a, thukhentu’n 
si iip a sabengtung sotp h di’n Kumpipa a ngen hi. Kumpipa’n 
a doptouh sin leh gik a sa lua hi. 

Tuachiang’ thukhentu n hiai a chi hi. “Pu aw, hiai saiip 
sunga lei omte a kilakna lei na khualetuite 5 a dikloutaka na 
Jaksak apan nengchik phet a hi. Thukhentu Thnpi, Pathian Hat, 
ma a na din chiangin hiai lou zousiah dikloutaka 11 a laksuh 
gikdan bangchin ahia na puakzawh ding?” 

Kumpipa maizum a kisa lua hi. A diklouhdan a kimukhia. 
Lou tuh a neinu’ khut a a piak kik kia hilouin, amahbel tua 
inn leh a sunga neihlelam tawh a pe khawm hi. 

Pathian i Thukhentu uh van a om-in eite a hon enthek a, 
i thilhihte uh puakin kipahman A honpia hiam, ahihke’h A 
hon gawt hi. Taagtf wn gawtna pelhkhiak i ut aleh, thil diklou 
mi tunga i na hihsate thupha tawi a hihmam ding ahi. 

HIHDING 

1. Dawng in: 

(1) Pathian in i tungthu uh bangchin a khen a? 

(2) Gamtat hoihten bang a hontut ua? 

(3) Gamtat hoihloute bang i chilawh a? 

2. A awnnate hudim in: 

(1) Pathian ni khattei_uh leng a honghi ding. 

(2) Pathian kuamah tung ah__lou kei. 

(3) Pathian-in mi_a vualzawl a,_ 

a gawt hi. 

(4) Pathian-in i hih_honmu hi. 

11. PATHIAN ZAHNGATTHEI AHI 


PATHIAN tuh Thukhentu ahi a, huan A tate tunga migi 

leh zahngaithei lua khat leng A hi. Pii khelh a omin leh 

gilou tawk le uh leng, pa itna leh limsakna’n A en hi. Lanipi 

dik a hongkik nawn dingin A panp h hi. 

Huaiziakin, kuapeuh tunga thil diklou na hihk !i ak chiangin 
na lunggimpih louh ding ahi. Panpihbei na kisak ding ahi k’a, 
amahbel huai thil diklou hihnon lou di’n lungsim nei zaw in. 

Hia’ tangthu a tapa taimang-in a omdin a khskdan ngai 
khia in: 

Mi baiisa khat-in tapa nih a nei a. A nauzawkin a pa 

kiang, Pa, gou ka tanding tu’n honpe ve aw, chi’n a ngen ni. 

Tuachin pa’n a neihlelamte a tapate gel a kihawmsak hi. 

Tuachiang’ tapa naupangzawk gam gamlapi ah a hawh a, t a ah 
a sumlepaite haihuaifakin a zangbei hi. A hon..g;nthei pah a, 
sikha bauga na a sep a nga ta. Vokte vak dia sawlkhi kin a om. 
A genthei lua a, tuachin vok rnte khawng a duhgawh hialta. 

A genthei a, a lungkham hi. Amahlemah hiai a kichi hi. 
“Ka pa’n an nek senglouh k op a neia, ka inn uah sikha 
tampi a om a, kei lah hia’h anngawlin ka om a Ka thou dia, 
ka pa’ inn ah ka pai dia Pa, ka na hai law kha a, tapa 
leng honchi ken la, na sik f ate laka khat in honkoih zaw in, 

ka chi ding.” 

5 ? 


Tuachin a dingkhia a, a pa’ inn lam ah a kik hi. A pa’n 
gamlapi a a na galmuhin, a tuak di’n a taia, a kawi tuntun hi. 
A tapa a khephunga kuoa ngaihdam a nget ma’n> “Puan hoih- 
pente honla unla, ka tapa silhs k uri. Zungbuhte bunsak unla, 
khetuamle bunsak un. A hongkik nawn lawm nihang, a sisa 
tu a honghingnawn ahih ziakin. Mangthang khinsa ahi a, ahih- 
hangin tu’n muhkhiak a om ahita.” a chi hi. 

Naupang itte aw, hia’h pa migi leh lungtang ngaidamthei 
na mu nhi. Pathian-in lefig thil diklou i na hihkhak poi i sak 
taktak chiangin a zahngaihna’n a honngaidam hi. 

HIHDING 

1. Dawng in: 

(1) Pathian tungtang bang theih na neia? 

(2) Banghangin ahia thil na hihkhelh chia 5 panpibei 
na kisak louh ding? 

(3) Pathian-in poisa taktak loute a ngaidam diarn ? 

2. A awnnate hudim in: 

(1) __hih nawnlou di’n lungsim nei in. 

(2) Na__ tengteng honngaidam di’n Pathian 

kiang thum in. 

(3) Pathian-in a honngaidam dia, A __in a 

honkoih ding hi. 

12. PATHIAN’ NA SEP DINGDAN 

PATH IAN’ NA sep dan hoihpen tuh A dante zuih ahi. 
A dante thildik hi'hin leh thil diklou kihepkhiaksanin i zui 
thei hi. 

Inn ah nulepa Pathi n sikletanga pangce na nei. Thil bang- 
kim ah na nulepate thu kipakt ikin mang tettet in. Na hahlcat 
a sem ua na muh chiangin panpih na sawm ding ahi. ltna 
leh zahtakna’n houpih inla, hawhkhiakna na neih ding chia’n 
hiam hih nop banghiam na neih chia’n a phalna uh ngen 
masa khial ken. 

School ah, na schoolpute Pathi m sikletangin a pang uhi. 
Amau it inla, zahtak in. Na schoolpute uh na nu leh pa banga 
na et ding a, a thu uh kipaktaka mang di’n kmiansain om in. 
English bang, History bang, ahihke’h Mathematics bang zil 
manzenin pasal leh numei naupang hoih na hi kei ding uhi. 
Na schoolpute uh thu manga, chih a na om bang u=i na gam- 
tat gige ua leh, naupang hoih leh kizen a honsuah thei ding 
uhii Na nulepate uh leh na schoolpute uh thu na man ua 
leh, Pathian’ thu mang leh A na sem na hi uhi. 

Na naupate leh na naunute a laizilnate uh leh a kiphat- 
mawh dangte ua panpih a Pathian’ na sep na sawm ding uh 
ahi. Na lawmte uh leh student-pih dangte, abikin a genthei 
leh taksap neite, leng na panpih ding uh ahi. Amau na pan¬ 
pih leh Pathian’ na sem na hi hi. 

Hindi laphuaktu minthamg khat A.R. Khankhana-in a mi- 
pihte nasepin Pathian’ na a sem hi. Nitengin banghiam khat 
hehpjhna thilpiak a piak neih a zongsang hi. A piak kawmin 
a mit a nuai hah hi. Mi banghiam khat piak a neih muh 
ding nangawn a ut. kei. “A pia Pathian ahi, kei ka hi kei. 
Mi’n banghiam khat pia ka hi ch;a a ngaih louhna ding un 
ka mit ka nuai hah” a chi sek hi. 

Eiten Kha. khana enton ni hang. Aman Pathian’ itna ziakin 
a mi-pihte’ na a sem hi. I mi-pihte’ nasep tuh Pathian’ nasep ahi. 


HIHDING 

1. Dawng in: 

(1) Pathian’ na sepdan hoihpen bang ahia? 

(2) Bangchin ahia Pathian’ dante i zuih theih ding? 

(3) Bangchin ahia na nulepate zahtakna na lah theih ding? 


(4) Mi na it a na panpi 

2. A nua’ veilam leh taklam a 

(1) Thildik hihin 

(2) Inn ah na nulepate 

(3) School ah 

(4) Na nulepate hahkat a 
nasem na muh chia'n 

(5) Na nulepate leh na 
naunute 


ding kuate a hi ua: 

sentence bongte bulhdiktuah in: 

panpih na sawm ding ahi. 

a laizilnate uh leh a kiphat- 
mawh dangte uah panpih in. 

Pathian’ dante i zui thei. 

na schoolpute uh Pathian 
sikletangin a pang uhi. 

Pathian sikletanga pangte 
na nei. 



13. LAILENG UTLEDAH A LENG 

LAILENG KHAT utledah a zalen nuam a om, A pu’n 
a thawh ni n a thathou petmah a, sangpi’n huihkhua ah a 
lengtou hi. Ahihhangin a banlama lengthei nawnta l©u ahihdan 
a hongkithei guih a. A pu’n a khau a khahzan a khawlsan hi. 

Bang achia hichia honlentang adiam aw? chi’n a phunta. 
‘Tun lah vanlam ah saogpi’n leng non sa ve ua le; ka pu’n 
honkhah henla, utledah in honzalensak leh, ka len sang theih- 
dan non mu ding uhi.’ 

Laileng tuh ni khat tuachia a phun laiin a khau a tanta. 
Minit khat sung a kilama, huih-in alang ahng ah a mut leng 
a, tuachiang* thakhatin a kilehbut guih a, a ke suk a, amah- 
lemah bangmah a kilawh theita kei. Atawpin huih-in a nuaia 
mawngkungka lak a sehna a, tua ah segawpin a kibang mai- 
mah hi. Utledah a a zalen siatgawp lawh ahi. 

Naupang itte aw, nulepate thu mang nuamlou a, utledah 
a laileng zalen banga zalente a segawp ding uh chih ginglel 
kei un aw. Nulepa thu man mah hoihpen ahi. 

Nulepa thu mangtg a nahlawh uh a pek hi. 


HIHDING 

1. Dawng in: 

(1) Laileng bang achihleh utledah a leng theilou ahia? 

(2) Laileng banghanga phun ahia? 

(3) Laileng a khau a tan leh bangchin a om a 

(4) Bang ahia thil hoihpen? 

“Hi” hiam “Hilou” in dawng in: 

(1) Laileng a utledah in a zalen nuam._ 

(2) Laileng vanlam ah a leng tou. ; . 

(3) Laileng khau a tou. ___ 

(4) Laileng huihkhua ah dakkal khat a kilam. _ 

(5) Laileng utledah a kilam a kia a, a segawp. _ 

(6) Nulepate thu mangte a nahlawh uh a pek kei. 

14. THUTAK A GEN 

PA KHAT-in a zi leh a tapa a sihsan. A tapa Selim ahi. 
Persia (tulai Iran) a teng ahi uh. A nu a genthei lua a, atawpin 
a en zou nawnta kei. Tuachin Shiraz khawpi a a paneu kiang a 
sawlkheta a; huai tuh tangte leh gamgiaute lak gamlapi khat ahi. 

Sangawngsaute zanga sumsin hon khat a zui a, zan chiang’ 
a giahna uah sikhaten sangawngsaute a kep uh a keppih sek. 

Ni khat tangte lak a kuamzang thuk lak a tawn uhi. 
Suangpite sangpi pi taklam leh veilam ah a ding ua, lampi a 
kawithei a, malam lampi muhphak sun naichik ahi. Ni a 
tumkheta a, khua-in tua tangte lak ah a mial khum hi. Tuachin 
luita gei khat ah a giak uhi. 

Tua zan in lokmite a hong uhi. Selim a khanglou a, 
sumsinte leh sikhate nunglehhensawma omin a mu hi. Lokmiten 
mei a chihkuang liakliak uhi. Sumsinte leh sikhate khatkhat 
in lokmi heutupa kiang a tonpih ua, aman a neih genkhiak 
sak a sawm hi. 

Selim leng tonpihin a om khong hi. Lokmi heutupa’n, Ka 
pasal naupang aw, bang sum na neia? a chi a. 

Selim-in, Dangkaeng turn thum ka puanak kawma khui- 
belh ka nei, a chi a. 

Heutupa’n, Dangkaeng turn thum! Na taktak ahih leh 
banghanga honhilh na hia? a chi a. 

Selim-in, Ka nu’n ka zinkhiaksan ding laiin thu thum 
chiam dia a honchih ziakin ahi. Amasapen tuh ka panpih theih 
taphot tunga migit ding; anihna , Pathian kianga nitenga thum 
ding; athumna , thutak gen gige ding. Tua ahih manin ahi thu- 
tak ka honhilh, a chi hi. 

Lokmi heutupa’n, Na puanak kon en mah aw, a chi a. 
A la a, a atphel a, dangkaeng turn thum a la hi. Tuachiang’ 
a’ kavvnggak a dangkaeng turn thum mah a lakhia a, turn 
guk Selim a pia hi. “Hiaite na puanak ah khuibelh vek inla, 
na nu honchih bangin om gige in. Tuabang nu ken na nei 
hi leng lokmi a pang lou hiai ding hi’ng a”, a chi hi. 

Tuachiang’ sumsinte heutupa a sam a, hiai a chi hi: “Hiai 
pasal naupang a tunna ding bangmah lawh louh in tunpih inla, 
hiai tangte laka na hongpai kik lam chiang un konna hum 
ding hi. Persia-in pasal naupangte migi ding bang, thum ding 
bang leh thutak gen ding banga chilsiam neih a kiphamawh hi.” 

“Thutak gen chiat un”. 

Thutak gen unla, gen gige un, 

Bangteng a sawng zongin; 

A thilhih diklou im mi, 

Thil diklou hih ahi thek hi. 

HIHDING 

1. Dawng in: 

(1) Selim-in zan chia’n a giahna uah bang a hih sek a? 

(2) Selim-in a puanak kawma a puak bang ahia? 



(3) Selim-in bangbanga thutak gen ahia? 

(4) A nu’n a thugousiah bang ahia? 

(5) Lokmi heutupa'n Selim bang a lawh a? 

(6) Thutak gen kinilawh ahih dan gen in. 

“Hi” hiam “Hilou” in dawng in: 

(1) Selim a nu’n a enzou kei.__ 

(2) Selim a nu’n a ni-te kiang a hawh sak. _ 

(3) Selim-in dangkaeng turn thum nei a kichi. _ 

(4) Lokmi heutupa’n dangkaeng turn thum a mu kei. _ 

(5) Lokmi heutupa’n dangkaeng turn thum a piak beh 

(6) Lokmi heutupa’n Selim a pakta kei. 

15. MI MIGI LEH HOIH HI IN 

MI TUNGa migit leh hoih tuh Pathian’ dan poimawh ahi. 
Amah i Fa kikop uh ahi a, tuachia eite sanggampate leh 
sanggamnute i hi vek u "i. 

Mi tung ah migi inla, mi hoih hi in. Hiaiin kipahna 
thuahnih a honpe ding hi. Mi na panpihten a honit ding uhi. 
Tuachi kawmin Pathian-in a honkipahpih ding. 

Pathian-dn hiai dan zuihna ziakin a honit sem ding. Hiai 
khawvel ah A hanvualzawl dia, na sih chia’n leng van aha 
honpii ding hi. 

Hiai khawvel ah mi panpih i kiphatmawhna tampi a om. 
Hia’ vakhu leh miksi’ tangthu a i muh mah bangin, mi na 
panpih leh tua in nang honpanpih thuk din a kipaksak ding hi. 

Ni khat vakhu khat sing luita tunga kizam ah a tuang 
hi. A dak suk leh miksi neuchik khat tui a kia suahtak tuma 
phiaphia a mu hi. Kelum phial a hita. Vakhu-in tuachiaog’ 
singnah khat a muk in a khiak a, tui ah a khesuk hi. Miksi 
hiai singnah ah a kalkai a, singnah luigei ah a kilam dok a, 
miksi hingdam a hita. 

Tua nunglam khatin, sabeng khat hua’h a hong hi. Vakhu 
sing a tuang a mu a, ahihhangin vakhu’n amah a mu kei. 
Miksi’n a namu a, a khe a vapeh leh vakhu a kapkhial hi. 
Vakhu tuachiang’ hingdamin a leng mangta hi. 

Hiai tuh mi panpih a eimahngei kipanpih i bih theihdan ahi. 



HIHDMG 

1. Dawng in: 

(l 1 ) Vathh’ri Mngchiti miksi a' panpih a? 

(2) Miksi’n banghanga vakhu panpih a hia? 

(3) Hiai tangthu-in bang honhilh thei hi’n na theia? 

(4) Bangchin ahia sanggampate leh isaiiggamtiute i hih 
vek uh. 

2. Mi tunga migitna na neih leh nang adia phatuam thuk 
a hihdan tamlouin gen in. 

16. NGAIHDAM KIZIL IN 

PATHIAN-in thei lou pi a thil diklou hihte a ngaidam. 

Rite Pathian’ tate i hi ua, huaiziakin Amah i etton ding 
uh ahi. Ei honhihna hiam abihke’h hon-gensete nasan i it ding 
uh ahi. Amau Pathian’ tate leh i sanggampate uh leh i sang- 
^amnute uh ahih ziak un i ngaihdam ding ahi. 

Huai kia hilou lai, Pathian kianga i thumpih ding uh ahi. 
“Pa, a hih uh a theih lcuh ziak un amau ngaidam in” i chih 
ding uh ahi. Hi leh, Pathian-in ei a honkipahpih dia, A hon 
vualzawl ding hi. 


HIHDJNG 

1. Dawng in: 

(1) Kua tate i hi ua? 

(2) Banghangin ahia Pathian etton a i neih ding uh? 
(8) Ei honhihnate i ngaidam ding uam? Banghangin? 
(4) Ei honhihnate adin bangchin ahia i thum ding? 

2. A awnnate hudim in: 

(1) Pathian-in _thil diklou hihte a ngaidam. 

(2) Ei hon_nasan i it ding ahi. 

(3) I melmate uh adingin Pathian kiang i __ 

ding ahi. 

17 . SIKHA MI NGAIDAM THEILOU 

HIAI tuh nikumlam pekpek a mite bawi dia sumlepai a 
kileikhiak lai tangthu ahi. 

Sikha kuabiam khfit-in dangkaeng sumsik za khat Kumpi- 
pa kiang’ a ba hi. Abihhangin a zawng lua a, sum hiai zahzah 
sutuah zou dingte ahi keia, sawtpi sung leiba a khu hi, Atawpin, 
Kumpipa’n hiai mipa leh a zi leh a tate leh a neihlelam tengteng 
a ieiba ditna dia zuakkhiak ding thu a pe khong hi. 

Mi zawng a patau a, Kumpipa’ khebul ah a bok hi. 
“Ka toupa aw, ka leiba ka hondin siang zoukeia, hehpihtakin 
honngaikhe lai in,” chi’n a ngen ngutngut hi. 

Knmpipa’n a sikha poi a sakpih hi. A leiba a ngaidam 
a, a paikhe sakta hi. 

Tua ni mah in hiai sikhapa’n sikha dang khat a sum 
teng sawm ba a kituahpih hi. A lentanga, a bat a sik hi. 
Hiai sikhapa a khebul ah a bok a, Hehpihtakin hongaikhe lai 
ini a, ka hondin vek na ding, chi’n a ngen hi. Ahihhangin 
sikha hehin bangmahin a sim kei. Suangkul ah a khum hi. 

Kumpipa’n hiai thu a na zakha hi. Sikha amah sum bapa 
a thukhak a, a bat tengteng a dit vek masiah sazai a pia hi. 

Eite leng i sanggampa uh ngaihdam honngente ngaidam 
thei i kisak Jouh ton a om. Tu’n i lungsim heiin kikhek ni hang. 
Ei honhihoate i ngaihdam kei ua leh, Pathian i khelhnate uh 
ngaidam di’n i ngen theikei ding hi. 

MfflDfNG 

1. Dawng in: 

(1) Kumpipa’n bang thupiak a pia a? Banghangin? 

(2) Sikhapa’n Kumpipa kiang bang a gen a? 

(3) Kumpipa’n a ngaidam hia? 

(4) Sikha mas^pen-in a sikha-pih jbangchin a sois.a a? 

(5) Kumpipa’n a sikha nunsepa bang a lawh a? 

(6) 5 Hiai tangthu-in a honsinsak bang dhia? 

2. Bracket sunga thunjal dikte tengkhia in la, sentence-^e 
hihkirn in: 

(1) Sikha-in Ivumpipa sum (teng isawpi, tqng za, dang- 
kaeng surrajk ;za) a ba. 

(2) Kumpipa’n a sikha ;(a ngaidam nuam kqi, ngaihdam 
a lin, ngaihdam hoih a sa). 

(3) ‘Sikha masapen a sikha-pih itung ah a (siamthei, 
nunsia) hi. 

PYTHIAN Krai vasnuai Heutu Lianpen ah!. A Siamtu A 
Hi a, A ut lit A lawh thei. Amdh deihlam ahi a peisuak gige 
ding. Mi kuatnah, thuneizou hi *tawk leh leng, A deihlam 
choubun a om kei. 

Tuachi ahih ziakin A deihlama i ikitahlut na, kiniamkhiaka 
j sepkhiak diijg uh ahi Amah dik-kim A hi a, i gamtatte uh 
puakin kipahman A honpia hiam, ahihke’h A hon-gawt hi. 
Tuachin i natna leh i gimthuakte uh kuhkaltaka i thuak ua, i 
kheih puakgikte ulh hondawnzang dia Amah i nget ding uh 
ahi. Lungzin buaina a i kidiahkhak chiangin i phun louh ding 
uh ahi. A kithamatna a om kei ding. . Bangkim Amah hon- 
hihvengsak dia ngena i koih zawk ding ahi. 

11 IH DING 

1. Dawng in: 

(1) Hiai vannuai Heutu Lianpen kua a hia? 

(2) Kua deihlam ahia paisuak gige ding? 

(3) Kua ahia Pathian chouzou ding? 

2. A awnnate hudim in: 

(1) Pathian-in chiklaipeuhin bangpeuh a ______thei. 

(2) Pathian-in i thilhihte uh puakin kipahma a honpia 

hiam_. 

(8) Lungzin buaina a i kidiahkhak chiangin i__ 

louh ding uh ahi. 

19. BELAMCHING NAUPANG LEH NGIA 

NAUPANG khat-in khua apart gamla lou chik ah belam 
a ching hi. Akhenchia’n chiamnuibna’n, Ngia a lang, ngia a 
lang, chi’n a kikou sek. Khua a rniten thumvei hiam zet a 
zak un, Taktak ei ta, cht’n a vadelh uhi. Ahihhangin a na 
nuihsan miamah zel a. Ni khat ngia a vakuan petmah a, nau- 
pangpa a kikou tuaituai hi. Ahihhangin a vengten. Mi khem 
dek get ei ve, chi’n bangmabin a sim kei ua, ngia-in belamte 
a that hi. 

i. _ v : _ . • / .. ' . 

Min %uau a gen leh thuiak a gen chicin leng kmman a taksang 
thei nawn kei. ... 


H HIDING 

“Hi’’ hiam * Hilou” in dawng in: 

1. Naupang khat-in khaw sung ah belam a ching. 

2. Ngia a lang, chi’n a kikou sek. : 

3. A vengte a khemzou. _________ 

4. Ngia a valang ngeikei._ 

5. A vengten mi khem dek get ei ve, a chi uh._ 

